גדעון טרן – ויקיפדיה
גדעון טרן
טרן בספטמבר 2009
9 באוגוסט 1953 (בן 66)
אלוף-משנה
מפקד מחו"ה אלון
מפקד יחידת מורן
מפקד עוצבת קלע דוד
מפקד חטיבת קרייתי
הלחימה ברצועת הביטחון
האינתיפאדה הראשונה
יועץ לקידום ההוראה, המכללה האקדמית צפת
מרצה, המכללה האקדמית גליל מערבי
סמנכ"ל לפדגוגיה, בית הספר הריאלי העברי בחיפה
מנהל בית בירם בבית הספר הריאלי העברי בחיפה
מרצה במכללה לביטחון לאומי מטעם אוניברסיטת חיפה
מנהל חטיבת הביניים בתיכון "העמק המערבי"
גדעון טרן (נולד ב-9 באוגוסט 1953) הוא איש חינוך ישראלי. שימש כסמנכ"ל לפדגוגיה של בית הספר הריאלי העברי בחיפה, ניהל את בית בירם, החטיבה העליונה של בית הספר הריאלי ואת חטיבת הביניים בבית הספר התיכון "העמק המערבי" ביפעת. קודם לכן, הגיע עד דרגת דרגת אלוף-משנה בצה"ל, לאחר ששימש, בין היתר, כמפקדם של יחידת מורן ובסיס מחו"ה אלון.
2 פעילות התנדבותית
טרן למד בבית הספר הריאלי העברי בחיפה מכיתה א' ועד כיתה י"ב. היה פעיל בתנועת הצופים ושימש ראש גדוד בשבט כרמל. התגייס בשנת 1971 לחיל השריון ועבר הכשרה כלוחם וכמפקד. כשפרצה מלחמת יום הכיפורים היה צוער בקורס קציני שריון (קק"ש) ולחם בקרבות הבלימה והצליחה בחזית הדרום במסגרת "כוח לפידות" עם חטיבה 460[1]. לאחר המלחמה שימש כמפקד פלוגת טנקים בחטיבה 14 בסיני. עם שחרורו מצה"ל הצטרף לקיבוץ דברת ושימש כמרכז ענף הכותנה. בשירותו במילואים שימש כסגן מפקד גדוד במלחמת לבנון הראשונה ולאחריה מונה למפקד גדוד טנקים במילואים.
בשנת 1983 סיים בהצטינות את לימודיו באוניברסיטת חיפה בחוג לגאוגרפיה ובחוג להיסטוריה של ארץ ישראל, ושימש כמחנך וכמנהל חטיבת הביניים בבית הספר "העמק המערבי" ביפעת, שם עסק בפיתוח תוכניות חינוכיות ייחודיות ובהובלתן.
בשנת 1989 נקרא לחזור לשירות בצה"ל כמפקד יחידת מורן ולאחר מכן מונה למפקד חטיבת טנקים. בהמשך שימש כמפקד בית הספר המרכזי לחינוך והשכלה של צה"ל - מחו"ה אלון. מלבד זה, שימש כמפקד חטיבת שריון, מדריך בכיר במכללה לביטחון לאומי ובקורס מפקדי גדודים, פיקד על עוצבת קלע דוד ושימש כסגן מפקד אוגדה משוריינת.
בשנת 1994 סיים את לימודי המוסמך באוניברסיטת חיפה, בחוג למדע המדינה, במגמת ביטחון לאומי. בשנים 1996–1997 פיקד על עוצבת קלע דוד, מערך היחידות המפעילות חימוש מונחה מדויק. שימש כמדריך בקורס מפקדי גדודים, כמדריך בכיר במכללה לביטחון לאומי (מב"ל) וכמרצה מטעמה באוניברסיטת חיפה בתחום תפיסת הביטחון. לאחר שפיקד על עוצבת קלע דוד, שימש כסגן מפקד אוגדה משוריינת כתפקידו האחרון בצה"ל.
בשנת 2002 מונה למנהל החטיבה העליונה של בית הספר הריאלי העברי בחיפה ובהמשך שימש כסמנכ"ל לפדגוגיה של בית הספר עד שנת 2013. במסגרת תפקיד זה הוביל תהליכי פיתוח מורכבים ופורצי דרך בתחום החינוך, ההוראה והלמידה, ששיאם בהובלת תוכנית ה'מארג'. תוכנית זו היוותה תפיסה פדגוגית כוללת שמכוונת מחדש את הלמידה כמבוססת על סקרנות, עניין ומעורבות; מממשת דיאלוג כדרך חיים; מטפחת את חופש הפעולה של המורים; משלבת בין מרחב העשייה החינוכית לבין המעטפת הארגונית. טרן יזם, פיתח והפעיל מערך הערכה בית ספרי המשרת את תהליכי קבלת ההחלטות ועיצוב המציאות הפדגוגית[2].
בשנת 2013 הקים את "ליבה" - חברה העוסקת בפיתוח, עיצוב והנחיית תהליכים פדגוגיים וניהוליים במערכות חינוכיות.
בין השנים 2013–2014 היה חבר השולחן העגול של "היזמה למחקר יישומי בחינוך" מטעם האקדמיה הלאומית הישראלית למדעים בנושא "מורים רבי-אומן כסוכני שיפור במערכת החינוך".
טרן משמש כמרצה בחוג לחינוך במכללה האקדמית גליל מערבי וכיועץ לקידום ההוראה במכללה האקדמית צפת. הוא חבר בוועדת החינוך של מועצה אזורית משגב.
מתגורר ביישוב הקהילתי עצמון.
פעילות התנדבותית[עריכת קוד מקור | עריכה]
מורה במכינה הקדם-צבאית גל בעכו וחבר הוועד המנהל של המכינה במסגרת עמותת אחריי!
חונך-מנטור בתוכנית "מצפן" בעמותת העטלף
חבר הוועד המנהל של עמותת הגליל לחינוך ערכי (שורשים), הפועלת להיכרות ולחיזוק הקשר בין מגוון התרבויות הקיימות בגליל, תוך קישור בין האדם, המקום והטקסט, מתוך רצון לשינוי חברתי שיקרין על האזור כולו
חבר מועצה בעמותת יד לשריון בלטרון
חבר בוועדה המייעצת בחברה לאיתור ולהשבת נכסים של נספי השואה
חבר באגודת הידידים של עמותת רעות - בית ישראל, המפעילה במתחם הדיור הציבורי בשכונת גילה בירושלים מגוון פרויקטים בשלושה תחומים מרכזיים: עשייה קהילתית שכונתית, תוכניות לימוד והתנדבות לצעירים ומערכת חינוך ייחודית
מבוא לתפיסת ביטחון: מושגי יסוד ומרכיבים עיקריים, מבוא לביטחון לאומי. הוצאת משרד הביטחון, אוניברסיטה משודרת, 2002, עמ' 21–35
פרק ב דוח מסכם: יחסי גומלין מורה-תלמיד: היוזמה למחקר יישומי בחינוך, האקדמיה הלאומית הישראלית למדעים, 2010
מה בין חינוך, ביטחון ו"כוכב נולד"?, מערכות 440, דצמבר 2011
סיפורו של 'מארג', אפי מלצר בע"מ, 2011
שיעור מלחמה, מערכות 452, דצמבר 2013
פרק ב דוח מסכם: מורים מובילים כסוכני שיפור במערכת החינוך: היוזמה למחקר יישומי בחינוך, האקדמיה הלאומית למדעים, 2014
הפרק "על הצורך בדיאלוג אמת: מה תפקיד בית הספר בעת הזאת?" בספר: תדמור, י' ופריימן, ע' (עורכים), שאלות האדם - כרך ב', הוצאת מכון מופ"ת, 2015
נאוה דקל, ב"הריאלי" אורגים מהפכה, הד החינוך, אפריל 2013, פ"ז(5), 56-54
מתוך "כנס הגבורה" (תחקיר ועריכה: גדעון טרן): סיפורם של בוגרי הריאלי מקבלי העיטורים והצל"שים, 2013 (סרטון)
^ גדעון טרן, שיעור מלחמה, מערכות 452, דצמבר 2013, עמ' 66-68
^ גדעון טרן, סיפורו של מארג, אפי מלצר, 2011
מפקדי חטיבת קרייתי
מיכאל בן-גל • בן ציון פרידן • נחמיה ברוש • יוסף הרפז • אלעד פלד • משה יטבת • יוסף הרפז • שלמה אמבר • אביב ברזילי • אורי בר-רצון • יהודה גביש • יעקב הדר • צבי בר • אמנון אשכול • יוסי מלמד • אהוד גרוס • אמי פלנט • חוטר שלום • רפאל לנדסברג • גדעון טרן • רן ירום • אגאי יחזקאל • משה שטרית • גיא בר-לב • ליאור הוכמן • יאיר ולנסקי • גל שוחמי • רלי מרגלית • יאיר אור • חנוך דאובה
אוחזר מתוך "https://he.wikipedia.org/w/index.php?title=גדעון_טרן&oldid=25213103"
ישראלים שנולדו ב-1953
מפקדי חטיבות חיל השריון של צה"ל
חיילי צה"ל במלחמת יום הכיפורים
מפקדי עוצבת קלע דוד
בוגרי בית הספר הריאלי
ויקינתונים - השוואת ערכים: מתאים: מפקדה
ויקינתונים - השוואת ערכים: מתאים: דרגה צבאית
ויקינתונים - השוואת ערכים: חסר: מקום לידה
דף זה נערך לאחרונה ב־20:57, 1 באפריל 2019.